《中春二十七日车驾躬请太上皇帝出郊获观盛事》
宋代·李洪

禁籞芳菲岁又新，两宫行乐及良辰。
双瞻黄繖天回笑，并御花良雨洒尘。
汉殿捧卮称万寿，葛天张乐和千人。
欢声试采康衢咏，帝力熙熙物自春。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。